Alexandru Nazare vrea teste de integritate pentru angajații ANAF și „reglarea relației tensionate cu Ministerul Finanțelor”
Ministrul Finanțelor anunță modificări în ceea ce privește relația dintre minister și Agenția Națională de Administrare Fiscală (ANAF). Alexandru Nazare a recunoscut că, în ultimii ani, între cele două instituții au existat„ tensiuni”, care au afectat nivelul încasărilor la bugetul de stat. Nazare a subliniat însă că de activitatea de control se va ocupa, în continuare, exclusiv ANAF, adăugând că structurile de control din cadrul instituției vor fi dotate cu camere video, pe care acestea le vor activa pe tot timpul desfășurării verificărilor la agenții economici.